Budapest XII. kerületi Lengyel Nemzetiségi Önkormányzat
		Elnök
A Képviselő-testület nyilvános ülésének anyaga (2011. évi CLXXIX. törvény a nemzetiségek jogairól 91.§ (1) bek.)


ELŐTERJESZTÉS
a Budapest XII. kerületi Lengyel Nemzetiségi Önkormányzat
Képviselő-testületének ülésére


Tárgy: Javaslat tiszteletdíj megállapítására

Tisztelt Képviselő-testület!

A nemzetiségek jogairól szóló 2011. évi CLXXIX. törvény (a továbbiakban: Nektv.) 109. § (1) bekezdése alapján a nemzetiségi önkormányzat testülete az elnökének, elnökhelyettesének, tagjának - a nemzetiségi önkormányzat költségvetése terhére, a nemzetiségi közfeladat-ellátás veszélyeztetése nélkül - tiszteletdíjat, természetbeni juttatást állapíthat meg. A Nektv. 109. § (3) bekezdése értelmében a települési nemzetiségi önkormányzat elnökének tiszteletdíja nem lehet magasabb, mint a mindenkori közszolgálati tisztviselőkről szóló törvény szerinti illetményalap kétszerese. A Nektv. 109. § (7) bekezdése alapján a helyi nemzetiségi önkormányzat elnökhelyettese részére megállapított tiszteletdíj nem érheti el az elnök részére megállapított összeget, a hivatkozott jogszabályi rendelkezés (9) bekezdése alapján továbbá a helyi nemzetiségi önkormányzati képviselő tiszteletdíja nem lehet magasabb a nemzetiségi önkormányzat elnöke tiszteletdíjának harminc százalékánál. Tájékoztatom a Tisztelt Képviselő-testületet, hogy a Nektv. 109. § (6) bekezdése alapján a nemzetiségi önkormányzati tisztségviselő, képviselő tiszteletdíja, illetménye és egyéb juttatása közérdekű adat. A tiszteletdíj költségei a 2026. évi működési költségvetési támogatás terhére elszámolhatók. A tiszteletdíj költségeit a Nemzetiségi Önkormányzat 2026. évi költségvetése tartalmazza. Javasolom, hogy a Képviselő-testület elnöke (Arkabus-Mázi Anna Marta) részére 2026. évben egyszeri bruttó 200.000 forint tiszteletdíjat, elnökhelyettese (Frecot Bálint) részére egyszeri bruttó 195.000 forint tiszteletdíjat, képvislő tagja (Misiag-Ollar Danuta Ewa) részére pedig egyszeri bruttó 60.000 forint tiszteletdíjat biztosítson. Tájékoztatom a Tisztelt Képviselő-testületet, hogy a tiszteletdíjról írásbeli nyilatkozattal van lehetőség lemondani, amely nyilatkozat bármikor visszavonható.

Kérem a Képviselő-testületet az alábbi határozati javaslat elfogadására.

Határozati javaslat:

A Budapest XII. kerületi Lengyel Nemzetiségi Önkormányzat Képviselő-testületének tagjai részére 2026. évben egyszeri alkalommal az elnök (Arkabus-Mázi Anna Marta) részére egyszeri bruttó 200.000 forint, az elnök-helyettes (Frecot Bálint) részére egyszeri bruttó 195.000 forint és képvislő tagja (Misiag-Ollar Danuta Ewa) részére egyszeri bruttó 60.000 forint tiszteletdíjat állapít meg. Az összeget az Önkormányzat a 2026. évi költségvetés terhére biztosítja.

 (A döntéshozatal módja: egyszerű többség)


Budapest, 2026. október 30.
									   Arkabus-Mázi Anna
										   elnök

